Maskavas CSKA (vīriešu basketbola klubs)
Maskavas CSKA (krievu: Профессиональный баскетбольный клуб ЦСКА) ir profesionāls basketbola klubs, kas ir bāzēts Maskavā, Krievijā. Klubs ir dibināts 1924. gadā. Tas ir izcīnījis 27 Krievijas, 24 Padomju Savienības un 8 Eirolīgas čempiontitulus, viens no titulētākajiem klubiem Eirolīgā. Savas mājas spēles klubs aizvada Megasport Arena arēnā.